google/wiki40b huggingface dataset:
Ensemble Ernst

Ensemble Ernst er et norsk samtidsensemble etablert i 1996. Ensemblet består av rundt 20 medlemmer og ble startet med utgangspunkt i samtidsensemblet ved Norges Musikkhøgskole. Thomas Rimul har vært ensemblets dirigent siden starten, mens Øyvind Nyvoll er daglig leder.
Ensemblet vant prisen for årets utøver av Norsk komponistforening i 2011. Sammen med Christian Blom og hans datamaskinstyrte Al-Khowarizmis mekaniske orkester vant de Spellemannprisen 2017 i klassen samtid for Christian Blom - Bring me that Horizon.
Verena Preiner

Idrettskarriere

Preiner debuterte internasjonal i ungdoms-VM i friidrett 2011. Hun endte der på 23.-plass i sjukamp. Hun deltok i junior-VM i friidrett 2014 i Eugene, der hun satte personlig rekord med 5530 poeng, og kom på niendeplass totalt.
Hennes første stevne som senior var Mehrkampf-Meeting Götzis 2015, der hun kom på 22.-plass med 5712 poeng. Hun kvalifiserte seg dermed til U23-EM i friidrett 2015, der hun endte på fjerdeplass med ny personlig rekord med 5840 poeng. Østerrike deltok også på 4 x 400 meter stafett i U23-EM, men ble diskvalifisert. Østerrike konkurrerte i third league i Lag-EM i friidrett 2015, og Preiner kom der på tiendeplass på 100 meter. 
Hun forbedret sin personlige rekord i sjukamp ytterligere til 6050 poeng under EM i friidrett 2016 i Amsterdam, noe som holdt til sjuendeplass sammenlagt. 
Hun kom på sjetteplass i femkamp i EM i friidrett innendørs 2017, og kom på andreplass i sjukamp i U23-EM i friidrett 2017, bak sveitsiske Caroline Agnou.
Choi Si-woo

Bakgrunn

Chois funksjonshemming skyldes en fallulykke da han var 19 år gammel, der han måtte amputere den ene foten. Han begynte med kjelkehockey i 2015, og debuterte på det sørkoreanske landslaget samme år.

Idrettskarriere

Choi deltok i Nagano Cup 2017 i Japan, der Sør-Korea vant. Han deltok i VM i kjelkehockey 2017, der Sør-Korea fikk bronse, etter at de slo Norge 3-2 i bronsefinalen. 
I 2018 representerte han Sør-Korea under Paralympiske vinterleker 2018 i Pyeongchang. Sør-Korea vant der bronsefinalen 3-1 over Italia, og fikk bronse.
Roodenburgia witjesi

Utseende

Middelsstore, slanke, mørkbrune trebukker med litt bronseaktig glans. Antennene er ganske tynne og litt kortere enn kroppen. Pronotum er uten tenner på sidene. Dekkvingene er tilsmalnende bakover, litt tilspissede.

Levevis

Som de fleste andre trebukker borer larvene i ved.

Utbredelse

Arten er utbredt i Papua Ny-Guinea.
Politikk i Holmestrand

Kommunestyret i Holmestrand styres etter formannskapsmodellen. Nåværende ordfører er Alf Johan Svele (H) som har vært ordfører siden kommunestyrevalget i 2007, og Ulf Sundling (H) er varaordfører siden kommunestyrevalget i 2011.
Trondhjems Plads

Trondhjems Plads er en plass på Østerbro i København, oppkalt etter samme by i Norge. Kvarterets gater er primært navngitt etter norske byer.

Beliggenhet

Den nesten rektangulære plassen ligger mellom Østbanegade og Trondhjemsgade, ikke langt fra Østerport stasjon. I plassens midtakse ligger mot nord den ene siden av det Det Plessenske Palæ, som har inngang fra Kristianiagde. Bygningen bærer nå navnet Domus Medica og har siden 1948 tilhørt Den Almindelige Danske Lægeforening. Mot øst på hjørnet av Østbanegade ligger et hus i wienerjugendstil fra 1904; den fredete Glacisgaarden tegnet av arkitekt Aage Langeland-Mathiesen. I Trondhjem Plads nummer 4, lå tidligere Norges ambassade i København. Nå ligger her Hovedstadens Ordblindeskole

Diana til hest

Trondhjem Plads prydes av et inngjerdet grøntanlegg med trær og en skulpturgruppe i bronse forestillende jaktgudinnen Diana. Den ble utført av billedhugger Carl Bonnesen og sto ferdig i 1908. Giveren var, gjennom Albertinalegatet, brygger Carl Jacobsen. Han foreslo opprinnelig at skulpturen skulle oppstilles på Gråbrødretorv.
Nullmeridianen

Nullmeridian er den meridian som lengdegradene regnes fra, basert på Det kongelig observatorium ved Greenwich i England. Den ble etablert av George Airy i 1851. Siden 1884 har all lengdregradsfastsettelse på jorden hatt nullmeridian (eller Greenwich-meridianen) som utgangspunkt. Nullmeridianen går gjennom Greenwich-observatoriet i London, nærmere bestemt hovedakselen de store teleskopet i observatoriet. Ved 1884 benyttet over to-tredjedeler av skip og tonnasje nullmeridian som referansemeridian på deres diagrammer og kart. Lengdegradene, regnet fra Pol til Pol, er ca. 20 000 km.
I oktober det samme året, på bud fra den amerikanske president Chester A. Arthur, kom 41 delegater fra 25 nasjoner sammen i Washington, D.C. i USA på Den internasjonale meridiankonferanse. Denne konferansen valgte meridianen som gikk gjennom Greenwich som den offisielle nullmeridianen grunnet dens popularitet. Imidlertid avsto Frankrike fra å stemme, og franske kart fortsatte å benytte parismeridian, som gikk gjennom Parisobservatoriet i Frankrikes hovedstad, i flere tiår. På 1700-tallet hadde ordbokforfatteren Malachy Postlethwayt fra London utgitt sine afrikanske kart som viste at «Londons meridian» krysset ekvator noen få grader vest for den senere meridian og Accra i Ghana.
Spasalus

Utseende

Store (i alle falle opp til 50 millimeter), langstrakte, jevnbrede, blanke, rødbrune til svarte biller.  Hodet er stort og bredt med små, runde fasettøyne som er delt i to av en list. Midt i pannen sitter det ofte et kort horn. Overleppen (labrum) og kjevene (mandiblene) er sterkt utviklet, de sistnevnte godt synlige ovenfra. Antennene er 10-leddete, C-formede men ikke knebøyde, de ytterste tre til fem leddene har bladlignende utskudd og danner en løs vifte som ikke kan lukkes. Brystskjoldet (pronotum) er firkantet sett ovenfra, bredere enn langt, blankt, med en lengdefure i midten. Det er et tydelig, smalt skille mellom brystskjoldet og dekkvingene. Dekkvingene er ganske lange, parallellsidige, blanke, med dype lengdestriper. Undersiden av billen er ofte dekket med opprettstående, gulaktige børster. Beina er kraftige, særlig frambeina. Framleggene (tibiae) har pigger på utsiden, mellom- og bakleggene har to lengdelister. Slekten hører til de mer kraftig bygde gruppene av Passalidae.

Levevis

Voksne og larver lever sammen i råtnende ved, og danner en slags samfunn. Dette kalles subsosialitet og er uvanlig hos biller. De voksne billene tygger trefliser som de fôrer til larvene, og hjelper dermed fordøyelsen. Både voksne og larver spiser dessuten de voksne billenes avføring (såkalt koprofagi). Dette øker næringsutbyttet siden avføringen har blitt infisert med mikroflora (bakterier og andre mikroorganismer) som frigjør næringsstoffer fra treet. De voksne billene hjelper også larvene til å bygge et puppekammer der de kan forvandle seg til en puppe. Voksne og larver kommuniserer seg imellom med lyd, og minst 14 forskjellige lydytringer er identifisert. De voksne billene lager lyd bed å gni bakkroppen mot vingene, larvene ved å gni det bakre beinparet mot hoftene til det midtre beinparet. I denne slekten kan noen av artene formere seg parthenogenetisk, mens andre bestander har to kjønn.

Utbredelse

Slekten er utbredt i Mellom-Amerika og det nordlige Sør-Amerika.
Chencang

Chencang (kinesisk: 陈仓区, pinyin: Chéncāng Qū) er et bydistrikt i byprefekturet Baoji i den kinesiske provins Shaanxi.
Det har et areal på 2 517 km² og teller 590 000 innbyggere (2004).
The Bells of St. Mary's

«The Bells of St. Mary's» er en amerikansk populærmusikksang med melodi av A. Emmett Adams og tekst av Douglas Farber etter et besøk til St. Mary's Church, Southampton, England. Sangen ble publisert i 1917.
Den fikk nytt liv i 1945 i Hollywood-filmen med samme navn av Bing Crosby og Ingrid Bergman.
Den 14. juni 1962 ble den spilt inn av Perry Como, men ble unnlatt på det utgitte albumet.
På grunn av inkluderingen av en scene med et julespill i filmen fra 1945 har både filmen og sangen kommet til å bli assosiert med julesesongen, selv om sistnevnte ikke har noen direkte tekstmessig forbindelse med denne høytiden (og, faktisk, refererer til høstens «røde løv» i refrenget). Mange sangere har likevel tatt med en coverversjon av «The Bells of St. Mary's» på sine julealbumer.
Sangen er med i en episode av Monty Python's Flying Circus. I en sketsj kalt «Musical mice» («Musikalske mus») hevder Ken Ewing (Terry Jones) at han har trent opp mus til å skrike til spesifikke tonehøyder, nødvendige for å spille sangen (som han demonstrerer med diskutabel suksess).
Versjonen til The Drifters er med i spillefilmen Mafiabrødre (Goodfellas), i juleaftenscenen med Henry Hill og familien samt i den påfølgende scenen hvor Stacks (Samuel L. Jackson) blir skutt og drept av Tommy Devito (Joe Pesci).

Norsk versjon

Juul Hansen har skrevet en norsk tekst. Den norske tittelen er «Klokkene i St. Mary». Olav Werner med Columbia Danseorkester utgav den på 78-platen Columbia GN 959 i 1946.
Mambo Italiano (sang)

«Mambo Italiano» er en amerikansk populærmusikksang med melodi og tekst av Bob Merrill. Den ble skrevet i 1954. Bob skrev den egentlig på deadline, skriblet den hastig ned på en papierserivett i en italiensk restaurant og anvendte telefonautomaten på veggen til å diktere melodi, rytme og tekst til platestudioets pianist under ledelse av dirigent Mitch Miller.
«Mambo Italiano» ble en kjempehit for Rosemary Clooney og nådde førsteplassen på de amerikanske listene og på den britiske singlelisten i begynnelsen av 1955.
Originalinnspillingen ble produsert av Mitch Miller.
Four-In-A-Chord with Novelty Accompaniment har også spilt inn sangen. I Norge ble den utgitt på 78-platen Harmoni 606.
Clooneys versjon ble spilt under rullteksten på begynnelsen i Jonathan Demmes film Gift med mafiaen (Married to the Mob) fra 1988.
I 2000 ble den remixet av Shaft og nådde en tolvteplass på den britiske singlelisten.
Bandene Groove Amanda og Basement Jaxx har hver spilt inn sine egne elektronisk musikkversjoner av sangen.
En russisk versjon av sangen ble spilt inn på plate av Philip Kirkorov i 2001 og var med på hans album Vchera, Segodnya, Zavtra.
Paula Tsui spilte inn en versjon på mandarin, Cha shao babo, i 2002.
En sample av sangen ble anvendt i sangen «Imma Tell» med TechN9ne i 2002.
Den ble også samplet i «Mambo», som ble fremført av Vip featuring Sin og var hentet fra Sins og Vips mixtape Rane Vol. 1 (2002).
I 2009 ble innspillingen med Renato Canosone/ anvendt i en reklame for Visa Inc..
I 2010 ble den fremført under liveomgangene til TV-showet Over the Rainbow på BBC.
Andre versjoner har blitt spilt inn på plate av Alma Cogan (1955), Dean Martin, Bette Midler og på fransk av Dario Moreno.
Karl-Lennart har skrevet en svensk tekst. Den svenske tittelen er også «Mambo Italiano». The Monn Keys, Egil Monn-Iversens orkester har spilt den inn. Sangen ble utgitt på 78-platen Cupol 4933.

Norsk versjon

Arne Bendiksen har skrevet en norsk tekst. Den norske tittelen er også «Mambo Italiano».
Shigeo Sawairi

Karriere

Shigeo Sawairi startet sin profesjonelle karriere i Nagoya Grampus Eight i 1986.
Elkalyce cogina

Utbredelse

Arten lever i Paraná-provinsen i Brasil.
Kim Hansen (friidrettsutøver)

Kim Hansen (født 1975) er en dansk friidrettsutøver, som spesialiserer seg på ultraløp.
Han vant Dansk mesterskap på 100 km 2018, med tiden 8:03:31. Han kom på andreplass i Dansk mesterskap i 24-timersløp 2018, bak Klaus Pirker Jørgensen.
Musikkspill

Musikkvideospill, ofte kalt musikkspill, er videospill der spillmekanikkene bygger på at spillerens interaksjoner er i samspill med musikk. Musikkspill er en bred sjanger innen videospill som kan opptre i mange former.
Videospill hvor rytme står sentralt kalles ofte rytmespill.
Villa del Carmen

Kommune

Byens ordfører (alcalde) er Nuber Omar Medina (2012).

Transport

Ruta 19 forbinder Villa del Carmen med Chuy og Ruta .
Eleusis

Eleusis (gammelgresk Ἐλευσίς, Eleusis) eller det moderne navnet Eleusina (gresk: Ελευσίνα, Elefsina) er en by og kommune i Vest-Attika i Hellas. Den ligger på rundt 18 km nordvest fra sentrum av Athen i den mest nordvestlige enden av Saroniabukta. Byen er administrasjonssenter i prefekturet Vest-Attika i Hellas
Eleusina er best kjent for å ha vært setet for de eleusinske mysterier, en av de mest berømte religiøse hendelsene for den antikke greske religion, og fødestedet for Aiskhylos, en av de tre store og berømte tragikere i antikken. I dag er Eleusina et betydelig industrisenter med det største oljeraffineriet i Hellas.

Antikken

Fra tidlig av som for 1700 f.Kr. og fram til 300-tallet e.Kr. var Eleusina sete for de eleusinske mysterier, eller også kalt for mysteriene til Demeter og Kore. Kore var et annet navn for Persefone. Disse mysteriene dreide seg om en tro på at det var et håp for livet etter døden for de som var innvidde i mysteriene. Denne troen var kultivert fra introduksjonsseremoni hvor de håpefulle innvidde ble vist en rekke ting, inkludert livets frø i en kornstengel. Den sentrale myten i mysteriene var Demeters søken etter hennes tapte datter Persefone (Kore betyr «jomfruen» eller «ungpiken») som hadde blitt bortført av Hades, guden som styrte over underverden. 
I henhold til en av mytene var det her i Eleusis hvor Demeter, forkledd som en gammel kvinne ble bortført av pirater fra Kreta, kom til en gammel brønn hvor de fire døtrene til den lokale kongen Keleos og hans dronning Metaneira fant henne og tok henne til sitt palass for å amme deres sønn Demofon. Demeter fostret ham, salvet ham med nektar og ambrosia (gudenes føde), inntil Metaneira oppdaget det og fornærmet henne. Demeter reiste seg fornærmet og kastet av sin forkledning og viste seg i all sin guddommelige prakt. Hun beordret Meteneira til å bygge et tempel for seg. Keleos ble informert den neste dagen av Meteneira og satte innbyggerne i gang med å bygge en rik helligdom for Demeter. Hun satte seg i tempelet til resten av verden sulten da hun ikke lenger tok seg av årstidene, klagde til Zevs om å sørge for at verden fikk mat igjen.

Moderne Eleusína

I da har byen blitt en forstad til Athen som den er knyttet til med en motorvei, Attiki Odos, og Athens t-bane. En bomveg navngitt etter kommunen er på den vestlige vegstrekningen av GR-8A. Nord for Eleusína er Mandra og Magoula, mens Aspropyrgos ligger i nordøst. Byen ligger i den nordlige spissen av Eleusinabukta.
Eleusina er i dag et betydelig industriområde og det stedet hvor det meste av råoljen i Hellas blir importert og raffinert. Det største raffineringsverket ligger på vestsiden av byen.
Athens nærmeste militære flyplass ligger noen få km øst for Eleusina. Den har vært i bruken siden midten av 1900-tallet. Dens flybane er på rundt 2 km og bygningen ligger i vest.
Eleusina fotballag er Panelefsiniakos FC, opprettet i 1928.
Máel Coba mac Áedo

Máel Coba mac Áedo (død 615) var ifølge irske annaler og kongerekker overkonge av Irland.
Máel Coba var sønn av Áed mac Ainmuirech (død 598) og bror av Domnall mac Áedo (død 642), begge disse regnes også som overkonger av Irland. De tilhørte Cenél Conaill, del av det nordlige Uí Néill. Máel Coba ble leder for Cenél Conaill etter at hans bror Conall Cú mac Áedo døde i 604.
Tittelen som overkonge vekslet i stor grad mellom Cenél nEógain og Cenél Conaill fra midten av 500-tallet. Máel Coba følger Áed Uaridnach i kongerekkene, og blir etterfulgt av Suibne Menn, begge fra Cenél nEógain, men fra forskjellige rivaliserende ætter der. Máel Coba regjerte fra 612–615
I 615 ble Máel Coba beseiret og drept av Suibne Menn i slaget ved Sliab Truim i Tyrone. Suibne Menn etterfulgte han som overkonge, eller innsatte sin allierte Óengus mac Colmáin fra Clann Cholmain i det sørlige Uí Néill.
Máel Coba hadde to sønner som er regnet som overkonger av Irland ifølge noen kilder: Cellach (død 658) og Conall (død 654). Dúnchad mac Cinn Fáelad, abbed av Iona, (død 717) er regnet som Máel Cobas sønnesønn.
Krebsbreen

Krebsbreen er en isbre i Antarktis. Den flyter vestover og ut i enden av Charlotte Bay på vestkysten av Den antarktiske halvøy.
Breen ble kartlagt av Belgica-ekspedisjonen 1897-99 under ledelse Adrien de Gerlache og ble navnsatt av UK Antarctic Place-Names Committee (UK-APC) i 1960 etter Arthur C. Krebs (1850–1935), som sammen med Charles Renard bygde og fløy det første styrbare luftskipet i 1884 som en klarte å holde kontroll over.
Medellin (Cebu)

Medellin (Bayan ng Medellin) er en kommune i Filippinene. Kommunen tilhører provinsen Cebu og ligger på øya med samme navn. Folkemengden var på 55 332 innbyggere i 2015.
Bratvaag-ekspedisjonen

Bratvaag-ekspedisjonen ble kjent da den sommeren 1930 oppdaget leirrestene fra Andrées ballongferd i 1897. De hadde leid selfangeren MS «Bratvaag» for å drive fangst og forskning i samarbeid med Norges Svalbard- og Ishavsundersøkelser ved Frans Josef Land. Den skulle også (ikke offentliggjort før i 1932) annektere dets vestligste land, Victoriaøya.
1. egyptiske dynasti

Menneskeofring

Menneskeofring ble praktisert som en del av gravritualene tilknyttet alle faraoene i det første dynasti. Det er åpenbart demonstrert som eksisterende i løpet av dette dynastiet ved tjenere som gravlagt i nærheten av hver faraos grav foruten også dyr som ble ofret for gravleggelsen. Graven til Djer er knyttet til gravleggelsen av 338 enkeltindivider. Menneskene og dyrene, slike som esler, er antatt å ha hatt til funksjon å hjelpe farao i etterlivet. Av ukjente grunner ble denne praksisen avsluttet med dette dynastiet og deretter brukt shabti, gravfigurer som erstattet virkelige mennesker.
Hypotesetest

En hypotesetest er en statistisk testmetode av en antakelse eller påstand om egenskaper ved en eller flere populasjoner. Når man tester en slik hypotese må man vurdere utsagnskraften med grunnlag i informasjon som er oppnådd ved tilfeldig utvalg fra populasjonen, og trekke slutninger på tross av usikkerhet.
Gibraltar-buen

Gibraltar-buen - Gibraltar Arc er en fjellkjede som omgir Alboransjøen mellom Den iberiske halvøy og Afrika. Den består av Cordilleras Béticas (i Syd-Spania) og Riffjellene i Marokko. Gibraltar-buen ligger på vestsiden av Middelhavet og det alpine beltett og dannet under sammenstøtet av de eurasiske og afrikanske kontinentalplatene.
Regionens høyeste topp er Mulhacéntoppen, (3 482 moh) i Cordilleras Béticas. Den største nedbøren får elvene Guadalquivir (Béticas) og Sebou (Rif) som avsetter det meste av de sedimentære fyllmassene.
Pave Benedikt XVIs apostoliske reise til Bayern, 2006

München

Lørdag 9. september
Paven ankommer Franz Josef Strauss-lufthavnen om ettermiddagen, kjører gjennom Münchens gamleby, og innleder sitt besøk med bønn ved Mariasøylen på Mariaplassen. Han mottas her av representanter for den bayerske stat.
Kurfyrst Maximilian I gjorde på 1600-tallet Maria til Bayerns himmelske beskytterinne (Patrona Bavariae), og søylen ble innviet i 1638. Ved det samme monumentet tok paven med bønn avskjed som erkebiskop, da han 25 år tidligere dro til Roma for å bli prefekt for kongregasjonen for troslæren.
Søndag 10. september
Kl. 9:30 holder paven frilufts festgudstjeneste ved Neue Messe München. Kl. 10 er det nattverd, og deretter angelusbønn. Kl. 17:30 er det vesper med unge familier, kateketer, religionslærere og kommunionsbarn i Vår kjære frue-katedralen.

Altötting og fødebyen Marktl am Inn

Mandag 11. september
Pavens forprogram begynner allerede kl. 7 om morgenen. Ca. kl. 9:45 ankommer paven Kapellplatz, og ber i det berømte Gnadenkapelle. Fra kl. 10:30 er det nattverd på Kapellplatz, og til slutt overføring av helligdommen til tilbedningskapellet.
Kl. 16:30 drar paven til basilikaen, hvor det er vesper med ordensfolk og presteseminarister.
Ifølge den pavelige reisemarskalk Alberto Gasbarri vil Den hellige far om aftenen avlegge fødebyen et kort privat besøk. Passaus biskop Wilhelm Schraml betegnet det som «en ekstraordinær personlig gest at paven har tatt seg tid til dette private kortbesøket i sitt tette reiseprogram».
Paven vil besøke kirken St. Oswald, hvor han ble døpt på sin fødedag, påskeaften 16. april 1927.  Deretter vil han kjøre til Sportsplassen og fly til Regensburg.

Regensburg

Om aftenen 11. september ankommer paven Regensburg.
Tirsdag 12. september
Kl. 10 er det festgudstjeneste i Regensburg. Skolene i Bayern har fri denne dagen i anledning besøket. Paven holder akademisk gudstjeneste med studenter og professorer. Han skal også be med representanter for de andre konfesjoner i Regensburg-domen.
Onsdag 13. september
Dagen er satt av til et personlig møte mellom paven og hans bror, Msgr. Georg Ratzinger.

Freising

Torsdag 14. september
Kl. 10:30 ber paven ved den hellige Korbinians skrin i Freisings Mariakatedral. Han møtes med prester og diakoner fra erkebispedømmet München og Freising.
Besøket avsluttes når paven returnerer til Roma fra Franz Josef Strauss-lufthavnen i München.
Bernardino Poccetti

Bernardino Poccetti, også kjent som Barbatelli, Bernardino dalle facciate og Bernardino dalle grottesche (født 26. august 1548, død 10. oktober 1612), var en manieristisk maler fra Firenze, Italia.

Liv og verk

Poccetti tilhørte familien Barbatelli, og hans opprinnelige arbeid var dekorasjon av fasader og tak, noe hans kallenavn antyder. Han utmerket seg dels i å dekorere fasader med fantastiske skikkelser og medaljonger og dels i å male takarabesker og vakre detaljmotiv. Fra 1570 var han medlem av Firenzes laug for dekoratører, Accademia del Disegno. Poccettis første arbeidsplass var hos Michele Tosini, og han deltok i utsmykkingen av Chiostro Grande i Santa Maria Novella i 1580-årene. Mellom 1583 og 1585 hjalp han til med freskene i Palazzo Capponi, og videre fullførte han fresker i San Pier Maggiore i San Pierino.
I 1592-1623 arbeidet han med fresker som gjenga San Brunos liv og død i Certosa di Val d'Ema, men han arbeidet også for andre karthusiske klostre i Pisa og Siena. Freskene som ansees for å være hans mesterverk, befinner seg i Cappella del Giglio (Cappella Neri, 1599) i Santa Maria Maddalena dei Pazzi. Hans senere arbeider plasserer ham blant reformatorene fra Firenze, som et medlem av gruppen som kaltes Contra-Maniera sammen med Santi di Tito, Domenico Cresti (Il Passignano), Lodovico Cigoli, Jacopo Chimenti da Empoli, Andrea Boscoli og Gregorio Pagani. Disse kunstnerne overøste den akademiske manierismen fra den tiden med naturalisme.
Hellstrøm rydder opp

Om serien

Serien går ut på at Hellstrøm forsøker å rydde opp og redde restauranter i krise. Han har en konfronterende stil.
Hellstrøm uttalte til Dagbladet at han syntes denne serien var en gyllen anledning til å avduke svake prestasjoner, manglende kunnskap om kokkeyrket og restaurantdrift i det hele tatt. Han mener at det er utrolig mange i bransjen, som ikke har forutsetninger for å drive restauranter. Han uttalte videre at «mange steder sliter med økonomien og ser ikke sin egen elendighet. De driter i hvordan de har det rundt seg, og tar ikke tak for å vaske og fikse det som bør fikses. Ikke alle stedene jeg har besøkt har livets rett, men jeg håper noen av dem vil utvikle seg i en positiv retning».
Hellstrøm rydder opp bygger på det britiske Channel 4-programmet Ramsay rydder opp (Kitchen Nightmares), med mesterkokken Gordon Ramsay.

Anmelderne og seertall

Premieren av serien fikk grei mottakelse fra Dagbladets TV-anmelder som gav den terningkast 4 med kommentaren «Dokusåpe med greie råvarer, litt mildt krydret».
Tromsø maritime høgskole

Tromsø maritime høgskole var en høgskole for ingeniørutdanning med tittelen «maritim ingeniør», etablert i Tromsø i 1981. Skolen ble i 1994 fusjonert inn i Høgskolen i Tromsø, og er fra 1. januar 2009 en del av Universitetet i Tromsø.
Skolen ble opprettet innenfor Tromsø maritime skole, og var en utvidelse på høgskolenivå av denne skolens tilbud. Skolen underviste i nautikk, skipsmaskineri og skipselektro/automasjon. Skolene hadde fra først av samme administrasjon og lærere. I 1983 ble det tilsatt egen undervisningsleder og i 1987 ble det ansatt egen rektor.
Tromsø maritime høgskole var fylkeskommunal og ble overtatt av staten 1. januar 1988. Høsten 1988 var det 160 studieplasser og 33 stillingshjemler. Fra 1981 og frem til statsovertakelsen i 1988 var Tromsø maritime høgskole integrert i Tromsø maritime skole sine lokaler. Etter 1988 fikk høgskolen disponere en egen fløy i skolebygget på Rambergan. På grunn av plassmangel flyttet høgskolen den 1. mai 1992 til Teoribygget i Strandveien, og disponerer her ca. 6 000 m².